২০২৬ বিশ্বকাপ ফুটবলে আর্জেন্টিনা- ব্রাজিল কোন গ্রুপে?

ওয়েবডেস্ক- হয়ে গেল ২০২৬ ফুটবল বিশ্বকাপের গ্রুপবিন্যাস (2026 World Cup)। তুলনামূলক সহজ গ্রুপে পড়েছে ব্রাজিল এবং আর্জেন্টিনা। গ্রুপ পর্বেই দেখা যাবে কিলিয়ান এমবাপে (Kylian Mbappe) বনাম আর্লিং হালান্ডের (Erling Haaland) লড়াই। এদিনই ২০২৬ বিশ্বকাপের থিম সং ‘ডিজায়ার’ প্রকাশ‍্যে এল। ১২টি গ্রুপ, ৪৮টি দল, তিন দেশে হবে খেলা। বড় পরিসরে আয়োজিত এই বিশ্বকাপের ড্র হয় শুক্রবার মধ্যরাতে। ব্রাজিল বা আর্জেন্টিনার মতো দলগুলোর খেলা কাদের বিপক্ষে হবে তা এখন প্রকাশ্যে এসেছে।

এবারের বিশ্বকাপে ১২টি গ্রুপ এখান থেকে ২৪টি দল সরাসরি দ্বিতীয় রাউন্ডে যাবে। ৮ গ্রুপ থেকে তৃতীয় সেরা ৮টি দল নিয়ে মোট ৩২ দল খেলবে দ্বিতীয় রাউন্ড।

আর্জেন্টিনা ও ব্রাজিলের গ্রুপ-

২০২২ সালের চ্যাম্পিয়ন দল লিওনেল মেসির আর্জেন্টিনা এবারে তুলনামূলক সহজ গ্রুপে পড়েছে, গ্রুপ-জে তে আর্জেন্টিনার সঙ্গে রয়েছে আলজেরিয়া, জর্ডান ও অস্ট্রিয়া। এর মধ্যে জর্ডান প্রথমবারের মতো বিশ্বকাপ খেলবে। পাঁচ বারের বিশ্বকাপ চ্যাম্পিয়ন ব্রাজিলের গ্রুপে আছে গত বিশ্বকাপের সেমি ফাইনালিস্ট মরক্কো, গ্রুপ-সিতে স্কটল্যান্ড ও হাইতি।

আরও পড়ুন- আজ রাতেই FIFA বিশ্বকাপের ড্র! কখন, কোথায় দেখবেন? জেনে নিন

ইউরোপের বড় দলগুলো কে কোন গ্রুপে জায়গা পেল

২০২৬ ফিফা বিশ্বকাপে সহজ গ্রুপে পড়েছে ৪ বারের বিশ্বকাপ চ্যাম্পিয়ন জার্মানি। গ্রুপ-ইতে জার্মানির সঙ্গে আছে কিউরাসাও, যারা এই প্রথম বিশ্বকাপ খেলবে। রয়েছে ইকুয়েডর ও আইভরি কোস্ট।

গ্রুপ-এফ এ আছে নেদারল্যান্ডস, সঙ্গে রয়েছে তিউনিসিয়া, জাপান ও প্লে অফ খেলে উঠে আসা আরেকটি দল। অপর দলটি হতে পারে তুরস্ক, স্লোভাকিয়া, কসোভো অথবা রোমানিয়া। গ্রুপ-জিতে রয়েছে বেলজিয়াম, মিশর, ইরান ও নিউজিল্যান্ড। গ্রুপ এইচে রয়েছে আছে ইউরোপিয়ান চ্যাম্পিয়ন স্পেন, প্রথমবারের মতো বিশ্বকাপ খেলতে আসা কেপ ভার্দে, উরুগুয়ে ও সৌদি আরব। গ্রুপ আইতে রয়েছে ২০০২ বিশ্বকাপের মতো মুখোমুখি হতে যাচ্ছে যাচ্ছে ফ্রান্স ও সেনেগাল।

সেবার সেনেগাল প্রথমবারের মতো বিশ্বকাপ খেলতে নেমেই তৎকালীন বিশ্বকাপ চ্যাম্পিয়ন ফ্রান্সকে হারিয়েছিল ১-০ গোলে। এই গ্রুপে আরও আছে এর্লিং হালান্ডের দল নরওয়ে।

গ্রুপ-কেতে রয়েছে ক্রিশ্চিয়ানো রোনাল্ডোর পর্তুগাল, সঙ্গে উজবেকিস্তান, কলম্বিয়া। প্লে অফ খেলে উঠে আসার সুযোগ থাকছে জ্যামাইকা, ডিআর কঙ্গো ও নিউ ক্যালেডোনিয়ার মধ্যে একটি দলের। গ্রুপ এল-এ থাকবে ইংল্যান্ড, বলা হচ্ছে এটাই সবচেয়ে কঠিন গ্রুপ। এই দলে আছে ক্রোয়েশিয়া, ঘানা ও পানামা।

দেখুন আরও খবর-